গাজীপুরের কালিয়াকৈরে যাত্রীবাহী বাসে ডাকাতিকালে ডাকাতদলের চার সদস্যকে আটক করা হয়েছে। গত সোমবার রাতে কালিয়াকৈর-নবীনগর সড়কের চন্দ্রা এলাকায় ঠিকানা পরিবহন নামের বাস থেকে তাদের আটক করা হয়। আটককৃতরা হলো নীলফামারীর সদর থানার পাঁচমাথা চৌরাঙ্গীর মোড় এলাকার জাবেদ আলীর ছেলে জীবন, বগুড়ার নন্দীগ্রাম থানার দাসগ্রাম এলাকার শাজাহান মিয়ার ছেলে আব্দুল্লাহ, গাজীপুরের কালিয়াকৈরের কালামপুর এলাকার আয়নাল হোসেন ও কালিয়াকৈরের মাটিকাটা পাকার মাথা (লেভেলক্রসিং) এলাকার আল আমিন।